b'\n_START_ARTICLE_\nSocietat Agr\xc3\xa0ria de Transformaci\xc3\xb3\n_START_PARAGRAPH_\nUna Societat Agr\xc3\xa0ria de Transformaci\xc3\xb3 (SAT) \xc3\xa9s en el Dret espanyol una societat civil de finalitat econ\xc3\xb2mic-social constitu\xc3\xafda per a la producci\xc3\xb3, transformaci\xc3\xb3 i comercialitzaci\xc3\xb3 de productes agr\xc3\xadcoles, ramaders o forestals, la realitzaci\xc3\xb3 de millores en el medi rural, la promoci\xc3\xb3 i desenvolupament agrari i la prestaci\xc3\xb3 de serveis comuns que serveixin a aquesta finalitat._NEWLINE_Les principals difer\xc3\xa8ncies amb les cooperatives es deriven que a les Societats Agr\xc3\xa0ries de Transformaci\xc3\xb3 no els afecten com a les primeres els principis de lliure adhesi\xc3\xb3 i baixa volunt\xc3\xa0ria dels socis, portes obertes o variabilitat del nombre de socis i del capital social.Tamb\xc3\xa9 es diferencien en els acords econ\xc3\xb2mics en els quals els socis es comprometen estatut\xc3\xa0riament, ja que a les SAT es pot utilitzar el vot proporcional a la participaci\xc3\xb3 individual de capital social subscrit pels socis, a difer\xc3\xa8ncia de les cooperatives, que estan afectades per la regla de un soci, un vot.'